*Tämä artikkeli käsittelee vuonna 1987 syntynyttä jääkiekkoilija Jesper Jenseniä. Muista samannimisistä henkilöistä katso Jesper Jensen.*

**Jesper Jensen** (s. 5. toukokuuta 1987 Nybro, Ruotsi) on tanskalais-ruotsalainen uransa lopettanut jääkiekkoilija. Hän on pelipaikaltaan keskushyökkääjä. Elite Prospects -sivuston mukaan Jensen on hyvin luisteleva monipuolinen sentteri, joka on vahvempi pelaaja hyökkäys- kuin puolustussuuntaan sekä luova kiekon kanssa. Hän ei ole kuitenkaan fyysisesti kovin vahva.

Ura
---

### Seuraura

Jensen syntyi ja kasvoi Ruotsissa ja aloitti jääkiekkoilun Nybro IF:ssä. Hän siirtyi juniorina sittemmin kotimaahansa Tanskaan ja Frederikshavn White Hawksiin, jonka kakkosjoukkueessa Jensen debytoi miesten peleissä Tanskan I-divisioonassa kaudella 2004–2005. Kaudella 2006–2007 hän debytoi Tanskan pääsarjassa, jossa Jensen pelasi 32 runkosarja- ja neljä playoff-ottelua jääden niissä ilman tehopisteitä. Kaudella 2007–2008 hän jatkoi uraansa I-divisioonassa Gentofte Starsin riveissä. Jensen oli joukkueen paras maalintekijä runkosarjassa 16 osumallaan ja kevään 2008 pudotuspeleissä hän oli Gentoften paras pistemies, maalintekijä ja syöttäjä tehoilla 6+7=13. Jensenin kausi päättyi finaalitappioon.

Kaudeksi 2008–2009 Jensen palasi Tanskan pääsarjaan ja avasi siellä pistetilinsä tehden 44 runkosarja- ja seitsemässä playoff-ottelussa tehot 7+10=17. Kaudella 2009–2010 hän oli White Hawksin paras pistemies, maalintekijä ja syöttäjä tehoilla 16+25=41, joilla Jensen jakoi koko AL-Bank Ligaenin pistepörssin viidennen sijan Rødovre Mighty Bullsin Jannik Karvisen kanssa. Kevään 2010 pudotuspeleissä Jensen jakoi joukkueen sisäisen syöttöpörssin voiton Mike Greyn kanssa. Tanskan liigacupissa hän jakoi White Hawksin sisäisen pistepörssin voiton Radim Piroutekin kanssa tehoilla 4+4=8. Kaudella 2010–2011 Jensen teki Tanskan pääsarjan yhden kauden piste-ennätyksensä tehoilla 16+31=47, joilla hän oli White Hawksin paras pistemies ja syöttäjä, kuten myös kevään 2011 pudotuspeleissä tehoilla 5+10=15. Jensen sijoittui runkosarjan pistepörssissä neljänneksi. Hän voitti kauden päätteeksi hopeaa ja valittiin AL-Bank Ligaenin tähdistökentälliseen.

Jensen jatkoi kaudella 2011–2012 uraansa Saksan DEL-liigan Hamburg Freezersissa. Kaksi seuraavaa kautta hän pelasi Ruotsin toiseksi korkeimmalla sarjatasolla HockeyAllsvenskan-joukkue Karlskrona HK:ssa. Kaudella 2012–2013 riittivät joukkueen sisäisen pistepörssin toiseen sijaan, jonka Jensen jakoi Kévin Hecquefeuillen kanssa. Hän oli kevään 2013 Kvalserien AS:ssä Karlskronan paras pistemies, maalintekijä ja syöttäjä tehoilla 5+9=14. Kaudella 2013–2014 Jensen oli joukkueen kolmanneksi paras maalintekijä ja neljänneksi paras pistemies tehoilla 17+21=38. Hän jakoi myös Karlskronan sisäisen tehotilaston voiton lukemalla +23. Kaudeksi 2014–2015 Jensen siirtyi kaksivuotisella sopimuksella Rögle BK:hon. Hän jakoi koko sarjan pistepörssin toisen sijan Mora IK:n Kevin Mitchellin kanssa edellään vain Asplöven HC:n Jacob Lagacé. Kevään 2015 Kvalserienissä Jensen jakoi tehoilla 3+6=9 Röglen sisäisen pistepörssin voiton kolmen muun pelaajan kanssa. Hän voitti myös joukkueen sisäisen tehotilaston lukemalla +6. Röglen kausi päättyi sarjanousuun SHL:ään.

Jensen nousi kaudella 2015–2016 Röglen varakapteeniksi. Hän pelasi kuitenkin olkapäävamman takia vain 17 ottelua. Kaudeksi 2016–2017 Jensen siirtyi vuoden mittaisella sopimuksella Brynäs IF:ään. Hän oli joukkueen paras syöttäjä ja toiseksi paras pistemies Oskar Lindblomin jälkeen tehoilla 9+33=42. Jensen sijoittui koko SHL:n pistepörssissä viidenneksi. Hän voitti kauden päätteeksi SHL-hopeaa. Marraskuussa 2016 Jensen teki Brynäsin kanssa kaksivuotisen jatkosopimuksen.

### Maajoukkueura

Jensen edusti Tanskaa MM-kilpailuissa vuosina 2009, 2010, 2011, 2012, 2013, 2014, 2015 ja 2018. Hän oli vuoden 2014 turnauksessa joukkueen paras maalintekijä ja jakoi Tanskan sisäisen pistepörssin toisen sijan kolmen muun pelaajan kanssa. Vuoden 2015 turnauksessa Jensen toimi joukkueen varakapteenina. Hän pelasi myös Sotšin olympiakisojen 2014 karsinnoissa.

Jensen pelasi myös alle 18-vuotiaiden pääsarjan MM-kilpailuissa vuonna 2005. Turnaus päättyi kuitenkin putoamiseen I-divisioonaan.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Frederikshavn White Hawks II | Tanska I | 16 | 6 | 6 | 12 | 18 | – | – | – | – | – |  |  |  |  |  |  | U18 | 6 | 1 | 2 | 3 | 14 |
| 2005–2006 | Frederikshavn White Hawks II | Tanska I | 20 | 13 | 8 | 21 | 58 | – | – | – | – | – |
| 2006–2007 | Frederikshavn White Hawks II | Tanska I | 21 | 11 | 5 | 16 | 20 | – | – | – | – | – |
|  | Frederikshavn White Hawks | Tanska | 32 | 0 | 0 | 0 | 4 | 4 | 0 | 0 | 0 | 0 |
| 2007–2008 | Gentofte Stars | Tanska I | 19 | 16 | 12 | 28 | 6 | 7 | 6 | 7 | 13 | 0 |
| 2008–2009 | Frederikshavn White Hawks | Tanska | 44 | 5 | 12 | 17 | 30 | 7 | 0 | 0 | 0 | 2 |  |  |  |  |  |  | MM | 3 | 0 | 0 | 0 | 0 |
| 2009–2010 | Frederikshavn White Hawks | Tanska | 35 | 16 | 25 | 41 | 32 | 11 | 2 | 9 | 11 | 27 |  |  |  |  |  |  | MM | 4 | 0 | 0 | 0 | 0 |
| 2010–2011 | Frederikshavn White Hawks | Tanska | 39 | 16 | 31 | 47 | 73 | 15 | 5 | 10 | 15 | 8 | Ykköstähdistö |  |  |  |  |  | MM | 6 | 0 | 0 | 0 | 4 |
| 2011–2012 | Hamburg Freezers | DEL | 50 | 5 | 6 | 11 | 12 | 5 | 0 | 0 | 0 | 0 |  |  |  |  |  |  | MM | 7 | 2 | 0 | 2 | 12 |
| 2012–2013 | Karlskrona HK | Allsvenskan | 42 | 7 | 12 | 19 | 24 | – | – | – | – | – |  |  |  |  |  |  | OQ | 3 | 0 | 1 | 1 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 0 | 0 | 0 | 0 |
| 2013–2014 | Karlskrona HK | Allsvenskan | 46 | 17 | 21 | 38 | 30 | – | – | – | – | – |  |  |  |  |  |  | MM | 7 | 3 | 1 | 4 | 2 |
| 2014–2015 | Rögle BK | Allsvenskan | 51 | 16 | 22 | 48 | 22 | – | – | – | – | – |  |  |  |  |  |  | MM | 7 | 0 | 2 | 2 | 2 |
| 2015–2016 | Rögle BK | SHL | 17 | 1 | 3 | 4 | 2 | – | – | – | – | – |
| 2016–2017 | Brynäs IF | SHL | 50 | 9 | 33 | 42 | 14 | 20 | 3 | 7 | 10 | 10 |
| 2017–2018 | Brynäs IF | SHL | 43 | 7 | 17 | 24 | 18 | 8 | 0 | 4 | 4 | 8 |  |  |  |  |  |  | MM | 7 | 2 | 0 | 2 | 2 |
| 2018–2019 | Brynäs IF | SHL | 26 | 3 | 4 | 7 | 14 | – | – | – | – | – |  |  |  |  |  |  | MM | 7 | 2 | 2 | 4 | 2 |
|  | Skellefteå AIK | SHL | 10 | 0 | 3 | 3 | 29 | 6 | 0 | 0 | 0 | 2 |
| 2019–2020 | Malmö Redhawks | SHL | 50 | 4 | 12 | 16 | 18 | – | – | – | – | – |
| 2020–2021 | Frederikshavn White Hawks | Tanska | 45 | 16 | 36 | 52 | 24 | 7 | 2 | 0 | 2 | 4 |  |  |  |  |  |  | MM | 7 | 0 | 0 | 0 | 6 |
| 2021–2022 | Frederikshavn White Hawks | Tanska | 41 | 4 | 19 | 23 | 14 | 5 | 0 | 1 | 1 | 0 |  |  |  |  |  |  | OQ | 2 | 1 | 0 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | OK | 5 | 0 | 0 | 0 | 2 |
| 2022–2023 | Frederikshavn White Hawks | Tanska | 22 | 4 | 8 | 12 | 12 | – | – | – | – | – |
| 7 kautta | yhteensä | Tanska | 258 | 61 | 131 | 192 | 189 | 49 | 9 | 20 | 29 | 41 |
| 5 kautta | yhteensä | SHL | 196 | 24 | 72 | 96 | 95 | 34 | 3 | 11 | 14 | 20 |
| 3 kautta | yhteensä | Allsvenskan | 139 | 40 | 55 | 95 | 76 | – | – | – | – | – |
| 1 kausi | yhteensä | DEL | 50 | 5 | 6 | 11 | 12 | 5 | 0 | 0 | 0 | 0 |

Lähteet
-------

* Jesper Jensen The Internet Hockey Databasessa (englanniksi)
* Jesper Jensen Eurohockey-sivustolla (englanniksi)
* Jesper Jensen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jesper Jensen *Elite Prospects*. Everysport Media Group AB.  (englanniksi)
2. ↑  DANISH DYNAMITE FÜR HAMBURG: DANIEL NIELSEN UND JESPER JENSEN WECHSELN ZU DEN FREEZERS  14.4.2011. Hamburg Freezers. Viitattu 8.10.2014. (saksaksi)
3. ↑  Bodin, Uffe: KHK:s landslagsman klar för Rögle *Hockeysverige.se*.  28.4.2014. NewsMe. Viitattu 8.10.2014. (ruotsiksi)
4. ↑  Erikzon, Olof: Poängmaskin och målvakt förstärker *roglebk.se*.  28.4.2014. Rögle Marknads AB.  Arkistoitu 13.10.2014. Viitattu 8.10.2014. (ruotsiksi)
5. ↑  Carlsson, Catarina: Dansk landslagsforward klar *brynas.se*.  27.4.2016. Brynäs IF. Viitattu 22.5.2016. (ruotsiksi)
6. ↑  Åkerlund, Dennis: Jesper Jensen förlänger sitt kontrakt *brynas.se*.  27.4.2016. Brynäs IF. Viitattu 1.8.2017. (ruotsiksi)